
Víziközmű vezető

A jelenléti ív a jegyzőkönyv mellékletét képezi.
Gergely Zoltán polgármester: Üdvözölte a jelenlévőket és megnyitotta a 2012. április 26-ai soros testületi ülést. Megállapította, hogy a képviselő-testület 9 fővel határozatképes. Jegyzőkönyvvezetőnek Szabó Gábornét javasolta, akinek személyét 9 igen szavazattal, ellenszavazat és tartózkodás nélkül a Képviselő-testület elfogadta.  
Ezt követően napirendi pontokra tett javaslatot, melyet a testület egyhangúan elfogadott.
Javasolt napirendi pontok:
1. Beszámoló a két ülés között végzett munkáról

2. Beszámoló az Önkormányzat 2011. évi gazdálkodásáról és az Önkormányzat 2011. évi költségvetési zárszámadásáról szóló rendelet elfogadása
3. Beszámoló az Önkormányzat 2011. évi belső ellenőrzési tervének

teljesüléséről, az ellenőrzés során tapasztaltakról

4. Beszámoló a gyermekjóléti és gyermekvédelmi feladatok ellátásáról
5. Tájékoztató az Önkormányzat által nyújtott szociális ellátásokról,
a személyes gondoskodást nyújtó szociális intézmények munkájáról
            6.   Egyebek

57/2012. (IV. 26.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2012. április 26-ai soros ülés napirendi pontjait egyhangúan elfogadta. 

Interpellációk

Gergely Zoltán polgármester: Szóbeli interpellációs kérdések föltételére ad lehetőséget a Képviselő-testületnek. Kérdezte a jegyző asszonyt, hogy írásbeli interpellációs kérdések érkeztek-e.
Dr. Gábris Emese jegyző: Írásbeli interpellációs kérdések nem érkeztek.
Gergely Béláné képviselő: Elmondta, hogy a városban található Korpusz-CBA udvarán sok a gödör, egyenetlen a felület, elhanyagolt.  Sok vásárló panaszkodik, főleg esős időben a hatalmas tócsák miatt. Tisztában van azzal, hogy ez a terület nem a város tulajdona, mégis kér valamilyen fajta intézkedést, amivel ösztönözni lehetne a tulajdonost a hiányosságok megszüntetésére.
Csőke István képviselő: Észrevételezte, hogy a Gyöngyös patakot tisztítják Visznek irányában, de városunkba nem jöttek be, visszafordultak. Szeretné, ha a fenntartóval fölvennék a kapcsolatot és kérnék, hogy itt is tisztítsák ki a patakot, hiszen már évek óta nem tették ezt meg.

Az ágói úton a Déryné és Munkácsy út közötti járda és útpadka ügyében érdeklődne újfent. Már korábban is kérte a járdaszakasz felújítását, de sajnálattal észrevételezte, hogy az a mai napig nem történt meg. A szakasz már járhatatlan.

Petró Géza képviselő: A volt Bajcsy úti beruházás kapcsán kérdezte, hogy a kivitelező pótolta-e már a parkosítás hiányolt részeit.

Gergely Zoltán polgármester: Újabb kérdés nem érkezett. Az interpellációs kérdéseket lezárta, majd megválaszolta azokat.
Fontosnak tartja kihangsúlyozni, hogy a Rákóczi utcai CBA-val nincs semmi gond. A piactéri CBA-ról van szó, ami teljes egészében magánterületen fekszik, a tulajdonos feladata a rendben tartása. Sajnos érdemi intézkedés nem tehető, de mindenképpen felhívják a tulajdonos figyelmét a problémára, mert ez bizonyára forgalomkiesést is okoz nekik. Minden bizonnyal a saját érdekük is az lenne, ha a probléma megoldódna.
A Gyöngyös patak takarítását az ÉKÖVIZIG közmunkásai végzik. Érdeklődni fog, hogy van-e lehetőség a patakmeder kitakarítására településünkön belül is.

A Déryné és Munkácsy út járdaszakaszával kapcsolatban elmondta, hogy már az első interpellációnál Bakainé Magyari Melinda műszaki irodavezetővel felkeresték Hajas Gyulát, a jászsági KHT vezetőjét. Rákérdeznek miért nem történt az ügyben előrelépés, amíg viszont nem állítják helyre a padkát és az árkot, addig fölösleges elkészíteni a járdát, mert újra tönkremenne. 
A Bajcsy útnak május 10-én lesz az egy éves bejárása, ahol a kivitelezőnek szóvá teszik a füvesítés hiányát. Örömmel mondta el, hogy az ott elültetett 70 fából csak 2 száradt ki, a padokat és hulladéktárolókat sem rongálták meg, az út sem süllyedt meg, nagyon jól sikerült.
Bakainé Magyari Melinda műszaki irodavezető:  Elmondta a CBA üzlettel kapcsolatban, hogy a használatbavételi engedélyhez parkolókat is kellett kiépíteni. Kivizsgálja, hogy a tulajdonos teljesített-e minden szerződésben vállalt kötelezettséget.
58/2012.(IV.26.) határozat:

/Interpellációkra adott válaszokról/

Jászárokszállás Város Önkormányzatának Képviselő-testülete 9 igen szavazattal, ellenszavazat és tartózkodás nélkül elfogadta az interpellációkra adott válaszokat.

1. napirend: Beszámoló a két ülés között végzett munkáról

Gergely Zoltán polgármester: Az írásbeli anyagot kiegészítve elmondta, hogy az elmúlt időszakot főleg a beruházások lebonyolítása és a beruházások indítása jellemezte.
Nagyon sok egyeztetés, koordinációs értekezlet volt a Dobó úti óvodacentrum beruházással kapcsolatban. Május 2-án lesz a műszaki átadás. Ha a szakhatóságok találnak hiányosságot annak pótlására 4 napot adnak a kivitelezőnek. Így május 7-re le is vonul a területről a kivitelező. Ezt követően minden késedelmes napra 100.000,- Ft kötbér jár az önkormányzatnak. Várják, hogy megérkezzen a parkoló engedélye a Közlekedés Felügyelettől. Akkor az építése kezdetét veszi és várhatóan július végére elkészül, így augusztusra az épület megkaphatja a használatbavételi engedélyt. Több, mint 100 gyermek fog az óvodacentrumba járni 4 csoportba.
A Szarv-ágy patakra beadott pályázat, ami 340 millió forintos beruházás, sajnos tartaléklistára került. Amennyiben lesz változás, mert valaki visszalép, vagy plussz keret állna rendelkezésre, akkor a mi pályázatunk is részesülhet a támogatásból.
A mai nap folyamán van a Kódexpressz tárgyalása Budapesten. Ez egy több éve húzódó szerződés felmondásával kapcsolatos ügy, amiben Höffler úr képvisel minket.
Városunkba érkeznek testvérvárosunkból, a lengyelországi Tarlowból. Három nap tartózkodnak itt. Településünk ezt a látogatást június 1-2-án viszonozza. Megegyezés született abban is, hogy kb. 40 fő gyermek fog jönni augusztus hónapban Tarlowból, illetve kb. ugyanennyi gyermek fog menni településünkről Lengyelországba. Az idén ez a lehetőség a helyi gimnáziumunkba beiratkozó diákoknak lesz gólyatáborként felajánlva, igen előnyös feltételekkel: 20.000,-Ft/fő áron. A többi költséget az Önkormányzat biztosítja.
A Leader-bizottság is a mai napon ülésezik, így május 15-ig megismerhető lesz, hogy mely pályázatok nyernek. Három pályázat vár elbírására: a kamera rendszer, az Árokszállási Nyár programsorozat és a Strandparkoló. Amennyiben nyertes pályázat lesz, akkor azt az idei évben meg is valósítják.
A Surányi-tóval és Faragó-tóval kapcsolatban a minisztériumtól 30 napos határidőt kaptak annak bizonyítására, hogy a tavakat sportcélokra használják. A tavak vízpótlása nem megoldott, mert az őket tápláló források elapadtak, de mégis záportározó szerepük jelentős. Mindkét tónál vágják a nádat és takarítják.
A holnapi nap folyamán egy kínai delegáció érkezik városunkba beruházások, befektetések, az Ipari Park és termálvíz iránt érdeklődnek.

Elindult a Sportöltöző átépítése, jó ütemben halad. Június 30-ra kell elkészülnie.

Drapos Béláné alpolgármester: A Kistérségi Társulásnál lezajlott ülésen tárgyalták a gyermekvédelemmel kapcsolatosan a családsegítő munkáját is tárgyalták a társulás véleményéről érdeklődik.
Gergely Zoltán polgármester: A gyermekvédelem fontos pontja a szociálpolitikának. A gyermek családban tartása igen fontos. Településünkön jó színvonalon működik a   családsegítő szolgálat, és minden technikai feltételt meg is adnak ahhoz, hogy ez így is maradjon.
Szerző Csaba képviselő: Érdeklődött, hogy a fent említett tavak teljesen ki lesznek-e takarítva.
Gergely Zoltán polgármester: Ameddig csak lehet, kitakarítják a tavakat. Kotrásra lenne szükség mindkét tó esetében.
Gergely Béláné képviselő: Korábbi megbeszélésekre hivatkozva kérdezte, hogy mikor valósulhat meg a régi és a jelenlegi fogorvosi rendelő cseréje. Ugyanis a jelenlegi rendelőbe nem tudnak a mozgáskorlátozottak bejutni a magas lépcső miatt. Elengedhetetlennek tartja a probléma megoldását.
Csőke István képviselő: Nem támogatja az átköltöztetést, más megoldás keresését javasolja.

Gergely Zoltán polgármester: Ez a kérdés jelenleg megválaszolatlan marad, a sok törvényi változás miatt. Ezek a régi székek biztonsággal már nem nagyon telepíthetők át. Ha megszületnek a végrehajtási utasítások és a jövő évi keret is megengedi, akkor talán megoldható lesz. A jelenlegi rendelőhöz rámpa sajnos nem építhető. Lépcsőjáró liftet írt elő a hatóság, de a pályázat elbírálói fajlagosan magas költségek miatt kihúzták azt. Természetesen figyelik a megfelelő pályázatokat.
A két ülés között végzett munkáról szóló beszámoló a jegyzőkönyv mellékletét képezi.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület 9 igen szavazattal, ellenszavazat és tartózkodás nélkül elfogadta és megalkotta az alábbi határozatot:
59/2012.(IV.26.) határozat:

/Beszámoló a két ülés között végzett munkáról/

Jászárokszállás Város Önkormányzatának Képviselő-testülete a két ülés között végzett munkáról szóló beszámolót elfogadta.

2. napirend: Beszámoló az Önkormányzat 2011. évi gazdálkodásáról és az Önkormányzat 2011. évi költségvetési zárszámadásáról szóló 
rendelet elfogadása
Gergely Zoltán polgármester: Közel 230 ember elvégzett munkáját minősíti a beszámoló. Nagyon sok melléklettel, számadattal, egy új, törvényileg meghatározott szisztéma szerint készült. Határidőre sikerült leadni a beszámolót az Államkincstárban, ami sok túlmunkát takar. Ez úton köszöni a dolgozók kitartó munkáját.
Az elmúlt évről elmondható, hogy a meghatározott terveket sikerült végrehajtani. Örömmel nyugtázta, hogy a cégek és egyéb vállalkozások jól működnek. A bevételek a vártnál jobban alakultak, a helyi iparűzési adó több, mint 400 millió ft-os összege kiemelést érdemel. 
Az intézményeknek folyamatosan felhívták a figyelmet a takarékosságra. Ez úton köszöni az intézményvezetők partnerségét a felelősségteljes gazdálkodásban. Ennek eredményeként minden intézmény a meghatározott költségvetési kereteken belül maradt.   A tervezett szinthez képest 4 - 4,5 -5%-os megtakarítást sikerült elérni. A pénzmaradvány 48 millió 103 ezer forint. A város minden fizetési kötelezettségének eleget tett, nem adósodott el. Az országos átlagnál kedvezőbb a munkanélküliségi ráta, ami 7 % körüli. A munkahelyek megőrzése érdekében mindent megtesznek. A köztisztviselők, közalkalmazottak megbecsüléseként a Cafetéria-rendszert sikerül működtetni. A likvidhitelt teljes egészében sikerült visszafizetni.  Ez évtől már csak olyan hiteleket lehet fölvenni, amit ez év végéig vissza kell fizetni. Kiélezett, de mégis jó évet zárt a város és megalapozottan nézhet a 2012-es év elé.
Petró Géza Pénzügyi és Városfejlesztési Bizottság elnöke: A Pénzügyi és Városfejlesztési Bizottság megtárgyalta, elismeréssel nyugtázta a beszámolót. Mind a bevétel és kiadás oldalon nincsenek kirívó esetek, amiket kritika alá lehetne venni. Az iparűzési adó növekménye is jótékony hatással volt az anyagi helyzetre. Látható a takarékoskodás kiadási oldalon is. A bizottság tárgyalta és egyhangúan elfogadta, a Képviselő-testületnek elfogadásra javasolja.

Szabóné Hegedűs Zsuzsanna pénzügyi irodavezető: A független könyvvizsgáló távolléte miatt felolvasta a könyvvizsgálói jelentés összefoglalóját.
A könyvvizsgálói jelentés a jegyzőkönyv mellékletét képezi. 
Csomor János Oktatási, Sport és Ügyrendi Bizottság elnöke: A beszámoló részletes, tartalmas minden intézményre vonatkozóan. Látható az ésszerű takarékoskodás és eredményesség minden területen. A bizottság tárgyalta és egyhangúan elfogadta, a Képviselő-testületnek elfogadásra javasolja.
Kovácsné Tősér Zsuzsanna Egészségügyi, Szociális és Családvédelmi Bizottság elnöke: Pozitívnak értékelték a beszámolót. A bizottság tárgyalta és egyhangúlag elfogadta, a Képviselő-testületnek elfogadásra javasolja.
Szavazásra bocsátotta a rendelettervezetet. Megállapította, hogy a Képviselő-testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 13/2012. (IV.27.) önkormányzati rendelete az Önkormányzat 2011. évi költségvetési zárszámadásáról
A rendelet a jegyzőkönyv mellékletét képezi.

3. napirend: Beszámoló az Önkormányzat 2011. évi belső ellenőrzési tervének teljesüléséről, az ellenőrzés során tapasztaltakról

Gergely Zoltán polgármester: Illyésné Nagy Terézia a Kistérségi Társulás belső ellenőre végezte a belső ellenőrzéseket. Ennek teljes költsége megtérül az állami finanszírozásból, mert településünk tagja a Kistérségi Társulásnak. Így külsős emberként könnyebben észreveheti az esetleges hibákat. Ez az ellenőrzés segítő jellegű és a feltárt hibákat így tudják korrigálni. Egy hatósági ellenőrzésnek komoly előfeltétele egy jó belső ellenőrzés.
Dr. Gábris Emese jegyző: A helyi önkormányzatok a belső pénzügyi ellenőrzésüket belső ellenőrzés útján kell, hogy biztosítsák. Az Önkormányzat belső ellenőrzését 2011. évben is a Jászsági Többcélú Társulás közös feladatellátása keretében a Jászsági Többcélú Társulás által, vállalkozási szerződés keretében foglalkoztatott belső ellenőr személyében Illyésné Nagy Terézia látta el. 2011-ben 4 ellenőrzési célt tűzött ki és hajtott végre. Elsőként a Polgármesteri Hivatalt, Jászárokszállási Városi Sportegyesületet, Tűzoltó Egyesületet, Önkéntes Tűzoltóság Jászárokszállást ellenőrizte. Az ellenőrzés tárgya: a közpénzekkel való elszámolás szabályainak betartása a civil szervezeteknél. 2011. februárban végezte 4 ellenőrzési nap során. Másodikként az Önkormányzat európai uniós pályázat pénzügyi elszámolásának ellenőrzését hajtotta végre 2011. októberében, ami 6 napot vett igénybe. Harmadikként az Iskolakonyha működésének vizsgálata 2011. novemberében 4 nap folyamán. Végezetül átfogó ellenőrzést tartott a Polgármesteri Hivatalban szintén novemberben 10 nap keretében. Ez összesen 24 ellenőrzési nap. Az Iskolakonyha ellenőrzése az éves ellenőrzési tervben nem szerepelt, soron kívüli ellenőrzésre az Önkormányzat kérésére, külön szerződés alapján került sor. A tevékenységet akadályozó tényező nem volt, az együttműködés megfelelő. Az ellenőrzési tevékenységet segítette az ellenőrzöttek támogató magatartása és az ellenőrzést végző belső ellenőr jó munkakapcsolata. Az ellenőrzés büntető, szabálysértési, kártérítési, illetve fegyelmi eljárás megindítására okot adó cselekményt, mulasztást vagy hiányosságot nem tárt fel. Külön intézkedési terv készítését nem írta elő. 
Petró Géza Pénzügyi és Városfejlesztési Bizottság elnöke: A bizottság tárgyalta és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi határozatot:

60/2012. (IV. 26.) határozat:

/Az Önkormányzat 2011. évi belső ellenőrzési tervének teljesüléséről, az ellenőrzés során tapasztaltakról készített ellenőrzési jelentés elfogadásáról/

Jászárokszállás Város Önkormányzatának Képviselő-testülete az Önkormányzat 2011. évi belső ellenőrzési tervének teljesüléséről, az ellenőrzés során tapasztaltakról készített – a határozat mellékletét képező – ellenőrzési jelentést elfogadja.
Felelős: jegyző, Pénzügyi Iroda
Határidő: értelemszerűen.
Erről értesülnek: 1./ Belső ellenőr

                            2./ Pénzügyi Iroda Helyben

 3./ Irattár.

4. napirend: Beszámoló a gyermekjóléti és gyermekvédelmi feladatok ellátásáról
Pelyvásné dr. Támba Krisztina hatósági irodavezető: A gyermekek védelméről és a gyámügyi igazgatásról szóló jogszabály értelmében az önkormányzat a gyermekjóléti és gyermekvédelmi feladatai ellátásáról évente átfogó értékelést készít, amelyet a képviselő-testület minden év május 31. napjáig megtárgyal. A Családsegítő és Gyermekjóléti Szolgálat, a gyámhatóság és a gyámhivatal munkatársai elkészítették a 2011. évi gyermekjóléti és gyermekvédelmi feladatok ellátásáról szóló, jogszabályban meghatározott tartalmú beszámolót. A beszámolóból megállapítható, hogy a gyermekvédelemmel foglalkozó ügyintézők magas színvonalon, lelkiismeretesen végzik munkájukat, amit a felettes szervek által lefolytatott ellenőrzések eredményei is igazolnak. Megköszöni a beszámoló összeállításában közreműködő kolléganők munkáját, és kéri az alábbi határozati javaslat megvitatását és elfogadását.

Kovácsné Tősér Zsuzsanna Egészségügyi, Szociális és Családvédelmi Bizottság elnöke: Több előzetes megbeszélés előzi meg a beszámoló megírását. Látható benne a lelkiismeretes munka, hiszen a cél az, hogy a lehető legtöbb gyermek a családban maradjon. Cél továbbá a kiemelt gyermekek visszavezetése a családba. Jónak értékelték a beszámolót, az információk valósághűek. Kitartó munkájukat ez úton is köszöni. A bizottság tárgyalta és egyhangúlag elfogadta, a Képviselő-testületnek elfogadásra javasolja.
Dr. Olajos Gyula képviselő: Elmondta, hogy februárban Jászárokszálláson lisztérzékenység szűrés volt nagycsoportos óvodások részére. 2.500,- Ft/gyermek összegért végezték el a vizsgálatot, illetve a civil lakosság részére is lehetőség volt a vizsgálat elvégzésére kedvezményes áron. A jövőben javasolja az ilyen szűrővizsgálatok elvégzését. 

Csőke István képviselő: Köztudott, hogy a gyámhivatal 3 településen, Jászárokszálláson, Jászdózsán és Jászágón látja el a feladatait. Kérdezte, hogy a beszámoló számadatai a 3 településre vonatkoznak-e. Amennyiben a 3 település adatai ezek, lehetséges-e készíteni egy lebontást, ami csak a helyi adatokat tartalmazná. Kér egy ilyen tájékoztatást
Drapos Béláné alpolgármester: Maximálisan egyetért a bizottsági ülésen elhangzottakkal. Fontos a gyermekek védelme. Véleménye szerint a 7-14 éves korú általános iskolás korosztály a legveszélyeztetettebb. Ezen korosztály problémáinak kezelésében a szülők együttműködése nagyon fontos. 
Aláírásra került a Gyermekétkeztetési Alapítvánnyal az együttműködési megállapodás, amely eredményeként tartós élelmiszer adományt fog kapni az Önkormányzat, amelynek egy része a gyermekvédelmi támogatottakhoz fog kerülni.

Megköszönte a Családsegítő és Gyermekjóléti Szolgálat, a gyámhatóság és a gyámhivatal munkáját. Elfogadja és elfogadásra javasolja a határozati javaslatot.

Gergely Béláné képviselő: Az anyag sokoldalúan mutatja be azt a tevékenységet, amit az Önkormányzat a gyermekek érdekében végez. A kérdéskör szerteágazó és mégis összetett. Minden ügy egyedi hozzáállást, egyedi viszonyulást, egyedi bánásmódot és intézkedést igényel. Ezt a munkát szakmailag jól felkészült kollégák végzik. Érdeklődik, hogy amikor egy ügy kikerül a településről, akkor is megkapja-e a kiskorú azokat a feltételeket, amik az ő védelméhez szükségesek. 
Csomor János képviselő: Szintén kiemelte a fontosságát a veszélyeztetett kiskorúak védelmének. Elmondta, hogy több ízben az Önkormányzatnak köszönhető, hogy a veszélyeztetett gyermekeket szakértői vizsgálatra el tudják vinni. 
Pelyvásné dr. Támba Krisztina hatósági irodavezető: Válaszában elmondta, hogy meglátása szerint a gyámhivatali kolléganő munkája és intézményekkel való kapcsolattartása kiváló. Együttműködő minden téren, a gyermekek érdekeit mindig szem előtt tartja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi határozatot:

61/2012. (IV. 26.) határozat:

/A 2011. évi gyermekjóléti és gyermekvédelmi beszámoló elfogadásáról/
Jászárokszállás Város Önkormányzatának Képviselő-testülete a gyermekjóléti és gyermekvédelmi feladatok ellátását Jászárokszállás településen megfelelőnek ítéli meg, ezért elfogadja a 2011. évről készített beszámolót, az alábbi célkitűzésekkel:
1. Továbbra is biztosítani kell a gyermekek védelmével foglalkozó intézmények  működőképességét.

2. A gyermekvédelemben dolgozók szakmai továbbképzését, korszerűbb technikai berendezések beszerzését lehetőség szerint biztosítani kell.

3. Városunkban meg kell szervezni a gyermekek átmeneti gondozását helyettes szülői hálózat kiépítésével. 

4. Segíteni és szorgalmazni kell, hogy városunk alacsony iskolai végzettségű felnőtt lakosai magasabb iskolai végzettségre tegyenek szert.

Felelős: jegyző

Határidő: értelemszerűen.
Erről értesülnek: 1./ Családsegítő és Gyermekjóléti Szolgálat 5123 Jászárokszállás, Móczár A. tér 7.

2./ Hatósági Iroda vezetője Helyben

 3./ Irattár.

5. napirend: Tájékoztató az Önkormányzat által nyújtott szociális ellátásokról, a személyes gondoskodást nyújtó szociális intézmények munkájáról
Pelyvásné dr. Támba Krisztina hatósági irodavezető: A Képviselő-testület 2012. évi munkatervében foglaltaknak megfelelően a 2012. április 26-i testületi ülésen kerül tájékoztatásra a Képviselő-testület az Önkormányzat által nyújtott szociális ellátásokról, illetve a személyes gondoskodást nyújtó szociális intézmények munkájáról.

A Gondozási Központ vezetője és a Polgármesteri Hivatal szociális ügyintézői elkészítették a szociális ellátásokkal és a személyes gondoskodást nyújtó szociális intézmények munkájával kapcsolatos tájékoztatójukat. Kitűnik, hogy a szociális ellátások jelentősége a nehéz anyagi körülmények között élő emberek körében egyre nő, és a szociális ellátásokkal foglalkozó munkatársak, illetve a személyes gondoskodást nyújtó intézményekben dolgozó munkatársak munkája nagymértékben és folyamatosan növekszik. Megállapítható, hogy az érintett ügyintézők, kollégák magas színvonalon, lelkiismeretesen és a jogszabályokban foglaltaknak megfelelően végzik munkájukat, amit a felettes szervek által lefolytatott ellenőrzések eredményei is igazolnak. Ezúton is megköszöni a beszámoló összeállításában közreműködő kolléganők munkáját.
Gergely Zoltán polgármester: A Képviselő-testület a tájékoztatást tudomásul veszi.
6. napirend: Az 1/2012. (II. 10.) költségvetési rendelet módosítása
Szabóné Hegedűs Zsuzsanna pénzügyi irodavezető: Az államháztartásról szóló 2011. évi CXLV. törvény alapján az 1/2012. (II.10.) költségvetési rendeletünk módosítását a Víziközmű intézménynél jelentkező többletfeladatok finanszírozása tette szükségessé. A rendeletben bekövetkezett változásokat a bevételi oldalon az 1. sz. melléklet, a kiadási oldalon a 2. sz. melléklet mutatja be. 
Jakus József Víziközmű vezető: A rendelkezésre álló eszközökkel végzi a feladatait a Víziközmű. Szeretnék szakember bevonásával felújítani a parkokat és utakat, mert a murva kő nem marad meg a közlekedő utakban, illetve. Most kedvezményesen sikerült ehhez anyagot szerezni, 800,-Ft/m2/ÁFA áron, élni kellene a lehetőséggel.
Petró Géza Pénzügyi és Városfejlesztési Bizottság elnöke: A bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Közel 2000,- Ft-os díszburkolatról van szó, amit 800,- Ft-os áron tudtak megvenni.
Szavazásra bocsátotta a rendeletmódosítási javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 14/2012. (IV.27.) önkormányzati rendelete az önkormányzat 2012. évi költségvetéséről szóló 1/2012. (II.10.) rendelet módosításáról

A rendelet a jegyzőkönyv mellékletét képezi.

7. napirend: A szociális igazgatásról és szociális ellátásokról szóló 7/2006. (III.31.) önkormányzati rendelet egyes rendelkezéseinek hatályon kívül helyezéséről

Dr. Gábris Emese jegyző: A Jász-Nagykun-Szolnok Megyei Kormányhivatal törvényességi felhívással élt az Önkormányzat szociális rendeletével kapcsolatban. A rendelet 9.§ (2) és (3) bekezdését érinti, amelyben pontatlan hivatkozásokra került sor, illetve ez a két bekezdés a szociális törvény rendelkezéseit ismétli meg, így ellentétes a jogalkotásról szóló törvényben foglaltakkal. Ezért ezt a két bekezdést hatályon kívül kell helyezi. A törvényességi észrevétel megtárgyalásának és a jogszabálysértés megszüntetésének időpontja: 2012. április 30. Mindezekre tekintettel javasolja a rendelet 9.§ (2)-(3) bekezdésének hatályon kívül helyezését és az alábbi rendelettervezet megvitatását, valamint az esetleges módosításokkal együttesen történő elfogadását.
Csomor János Oktatási, Sport és Ügyrendi Bizottság elnöke: A bizottság tárgyalta, tudomásul vette és egyhangúan elfogadta, a Képviselő-testületnek elfogadásra javasolja.
Kovácsné Tősér Zsuzsanna Egészségügyi, Szociális és Családvédelmi Bizottság elnöke: A Szociális Bizottság szintén tárgyalta és egyhangúlag elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a rendeletmódosítási javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 15/2012. (IV.27.) önkormányzati rendelete a szociális igazgatásról és szociális ellátásokról szóló 7/2006. (III.31.) önkormányzati rendelet egyes rendelkezéseinek hatályon kívül helyezéséről
A rendelet a jegyzőkönyv mellékletét képezi.

8. napirend: A 9/2001. (VI.01.) önkormányzati rendelet módosítása

Dr. Gábris Emese jegyző: 2011. december 31-én hatályba lépett 2011. évi CCI. Törvény, amely kimondja, hogy: „A hulladékkezelési közszolgáltatási díj legmagasabb mértéke 2012. évben nem haladhatja meg a települési önkormányzat képviselő-testülete által rendeletben 2011. évre megállapított hulladékkezelési közszolgáltatási díj legmagasabb mértékét.” Erre tekintettel a 2012. februári testületi ülésen módosításra került a köztisztasági rendeletünk hulladékszállítási díjakkal kapcsolatos része.

2012. április 07-én hatályba lépett a hulladékgazdálkodásról szóló törvényt módosító 2012. évi XXVIII. törvény. A módosítás értelmében, ha az egyszeri ürítési díj 2011-ben nem haladta meg 120 literes tárolóedény esetében a nettó 650,-Ft-ot akkor a 2012. évi hulladékkezelési közszolgáltatási díjként fizetendő egyszeri ürítési díj legfeljebb 650,-Ft-ig emelhető. Ezt a rendelkezést a 2012. április 15-től fizetendő díjakra kell alkalmazni.

A REGIO-KOM Kft. ehhez igazította díjszabását, így az önkormányzatnak is igazodnia kell ehhez. Mindezeket figyelembe véve javasolja az alábbi rendelettervezet megvitatását és az esetleges módosításokkal együttesen történő elfogadását.

Gergely Zoltán polgármester: Ez annyit jelent, hogy 14.400,- Ft-ról 16.480,- Ft-os bruttó árra emelkedik a díj. Ez már a 27%-os ÁFA-t is magában foglalja. Ennek megfelelően a lerakási díj is emelkedik a REGIO-KOM-nál. Bruttó 281,- Ft-ról 317,- Ft-ra emelkedik a heti ürítési díj, ez fele a törvényileg meghatározott legmagasabb egyszeri ürítési díj  650,- Ft-jának. A központi költségvetésből januárig visszamenőleg kompenzáció kérhető, a település ezzel élni fog.
Petró Géza Pénzügyi és Városfejlesztési Bizottság elnöke: A bizottság tárgyalta és az elhangzottak alapján egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: Az Ügyrendi Bizottság is tárgyalta, a törvényi módosításból adódóan tudomásul vette és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a rendeletmódosítási javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 16/2012. (IV.27.) önkormányzati rendelete a település köztisztasággal, a zöldterület és parkfenntartással, a települési szilárd és folyékony hulladékkal összefüggő feladatok végrehajtásáról szóló 9/2001. (VI.01.) önkormányzati rendelet módosításáról
A rendelet a jegyzőkönyv mellékletét képezi.

9. napirend: A szabálysértési tényállást tartalmazó önkormányzati rendeletek szabálysértési tényállásainak hatályon kívül helyezése
Dr. Gábris Emese jegyző: 2012. április 15-én hatályba lépett a szabálysértésekről, a szabálysértési eljárásról és a szabálysértési nyilvántartási rendszerről szóló törvény, amely az általános szabálysértési hatóságként a kormányhivatalt nevesíti. Az új törvény kimondja, hogy: „Az önkormányzatok 2012. május 31-ig kötelesek hatályon kívül helyezni az önkormányzati rendeletekben meghatározott szabálysértési rendelkezéseket.”. A Szabálysértési törvény újraszabályozza a helyszíni bírság kiszabására jogosult személyeket és eseteket, amelyekben az önkormányzatok, polgármesteri hivatalok köztisztviselői nem szerepelnek. Önkormányzati szabálysértést és helyszíni bírság kiszabásának lehetőségét több helyi rendeletünk tartalmaz, így ezek vonatkozó rendelkezéseit hatályon kívül kell helyezni.
Csomor János Oktatási, Sport és Ügyrendi Bizottság elnöke: A bizottság tárgyalta, az új törvényi szabályozásból adódóan tudomásul vette és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a rendeletmódosítási javaslatot. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 17/2012. (IV.27.) önkormányzati rendelete a szabálysértési tényállást tartalmazó önkormányzati rendeletek szabálysértési tényállásainak hatályon kívül helyezéséről
A rendelet a jegyzőkönyv mellékletét képezi.

10. napirend: Az önkormányzat vagyonáról szóló ….../2012. (IV.27.) 
önkormányzati rendelet elfogadása
Dr. Gábris Emese jegyző: 2011. december 31-én hatályba lépett a nemzeti vagyonról szóló törvény és 2012. január 01-én az új önkormányzati törvénynek az önkormányzatok vagyongazdálkodására vonatkozó része. Mindezek miatt felül kell vizsgálni az Önkormányzat vagyonrendeletét. A nemzeti vagyonról szóló törvény rögzíti, hogy az állami vagyon mellett a helyi önkormányzat tulajdonában álló vagyon is a nemzeti vagyon részét képezi. Ennek két kategóriája van: törzsvagyon és üzleti vagyon. A törzsvagyon közvetlenül a kötelező önkormányzati feladatkör ellátását vagy hatáskör gyakorlását szolgálja, minden más vagyonelem az üzleti vagyon része. Az törzsvagyonon belül új kategóriaként kerül bevezetésre a kizárólagos önkormányzati tulajdonban álló vagyon (pl. helyi közutak és műtárgyaik, terek, parkok stb.), valamint a nemzetgazdasági szempontból kiemelt jelentőségű nemzeti vagyon (azon vagyonelemek, melyek önkormányzati tulajdonban való megőrzése hosszú távon indokolt, pl. többségi önkormányzati tulajdonú gazdasági társaságban fennálló társasági részesedések, műemlékek) Mindkettő forgalomképtelen vagyonnak minősül. Se nem elidegeníthetőek, se nem megterhelhetőek. Mivel településünkön a forgalomképtelen vagyonban nincs olyan vagyonelem, melyet nemzetgazdasági szempontból kiemelt jelentőségű vagyonként kell kezelni, ezért a rendelettervezetben ilyen kategória nem került meghatározásra.
A nemzeti vagyonról szóló törvény kimondja, hogy az önkormányzat vagyonának tulajdonjogát törvényben vagy önkormányzati rendeletben meghatározott értékhatár felett átruházni csak versenyeztetés útján lehet. 2013. január 01-től ugyanez vonatkozik a vagyon hasznosítására is. Ezt az értékhatárt a 2012. évi központi költségvetéséről szóló törvény 25 millió forintban határozza meg. Az önkormányzat rendeletében ennél kisebb értékhatárt is meghatározhat. Tekintve a versenyeztetési eljárás bonyolultságát, hosszát, nem javasolja a törvényinél alacsonyabban meghatározni a kötelező versenyeztetés értékhatárát sem a vagyon értékesítésénél, sem a hasznosításánál. Mindezt figyelembe véve kerültek módosításra az értékesítésnél és a vagyon hasznosításánál az erről szóló döntést hozók személyének meghatározásához az értékhatárok.

Fontos változás, hogy nemzeti vagyon hasznosítására és értékesítésére vonatkozó szerződés csak természetes személlyel vagy átlátható szervezettel köthető. Ingatlan értékesítésénél az államot elővásárlási jog illeti meg, amelynek gyakorlásáról a vételi ajánlat közlésétől számított 30 napon belül kell nyilatkoznia. A vagyon tulajdonjogát ingyenesen átruházni csak törvényben meghatározott módon és esetekben lehet, ingyenesen használatba adni pedig kizárólag közfeladat ellátása céljából az ahhoz szükséges mértékben. A rendelettervezetben kidolgozásra kerültek a vagyonkezelési szerződésre vonatkozó részletszabályok, az intézmények vagyonhasznosításának szabályai.

A tervezet mellékletét képezi a Versenytárgyalási Szabályzat. A versenytárgyalások lebonyolítójaként a Polgármesteri Hivatal Műszaki Irodáját jelölte meg. Az ajánlatok véleményezésére Versenytárgyalási Bizottságot kell létrehozni, melynek vezetőjeként a polgármestert, akadályoztatása esetén az alpolgármestert, tagjaiként a Pénzügyi és Városfejlesztési Bizottság önkormányzati képviselő tagjait javasolja. A Bizottságnak csak véleményezési joga van, a döntést a Képviselő-testület hozza meg. Mivel a jelenleg hatályos, 18/2004. önkormányzati vagyonrendeletet átfogóan kellene módosítani, ezért javasolja egy teljesen új vagyonrendelet kidolgozását, melynek hatályba lépésével egyidejűleg a korábbi rendelet hatályon kívül helyeződne.
Petró Géza Pénzügyi és Városfejlesztési Bizottság elnöke: A bizottság tárgyalta és az elhangzottaknak megfelelően egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: Az Ügyrendi Bizottság is tárgyalta és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a rendelettervezetet. Megállapította, hogy a Képviselő-testület testület 9 igen szavazattal, ellenszavazat és tartózkodás nélkül elfogadta és megalkotta az alábbi rendeletet:

Jászárokszállás Város Önkormányzata Képviselő-testületének 18/2012. (IV.27.) önkormányzati rendelete az önkormányzat vagyonáról

A rendelet a jegyzőkönyv mellékletét képezi.
Gergely Zoltán polgármester szünetet rendel el.

A szünet 17óra 05perctől 17 óra 20 percig tartott. 
A szünetben Kovácsné Tősér Zsuzsanna képviselő eltávozott az ülésről
A 2012. április 26-ai soros képviselő-testületi ülés szünet utáni folytatása.

11. napirend: Az Önkormányzat közép- és hosszú távú 
vagyongazdálkodási tervének elfogadása

Gergely Zoltán polgármester: Megállapította, hogy a Képviselő-testület 8 fővel határozatképes,  Kovácsné Tősér Zsuzsanna képviselő a szünetben eltávozott.

Jogszabály írja elő a terv elkészítését. Ebben megfogalmazták, hogy vigyáznak a meglévő vagyonra és a rendelkezésre álló vagyont tovább gyarapítják. Bérleteket folyamatosan hirdetik. Amit nem tudnak alaptevékenységként használni, azt értékesítésre hirdetik. Az ebből származó bevételeket fejlesztésre, felújításra fordítják. Sajnos az ingatlanok iránt a kereslet lecsökkent, nagyon nehéz azokat eladni.
Petró Géza Pénzügyi és Városfejlesztési Bizottság elnöke: A bizottság tárgyalta a közép-és hosszú távú vagyongazdálkodási tervet, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

62/2012. (IV. 26.) határozat:

/Az Önkormányzat közép- és hosszú távú vagyongazdálkodási tervének elfogadásáról/

Jászárokszállás Város Önkormányzatának Képviselő-testülete az Önkormányzat közép- és hosszú távú vagyongazdálkodási tervét az alábbiak szerint fogadja el: 

I./ Középtávú vagyongazdálkodási terv:

a) Az önkormányzati vagyonnal – mint nemzeti vagyonnal – felelős módon, rendeltetésszerűen kell gazdálkodni.

b) A vagyongazdálkodás feladata az Önkormányzat teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása, gyarapítása, továbbá a feladatellátás szempontjából feleslegessé váló vagyontárgyak elidegenítése.

c) Az önkormányzati vagyonfejlesztés (létrehozás, bővítés, felújítás) céljait a Képviselő-testület döntései és az éves költségvetési rendelet határozza meg.

d) Az önkormányzati vagyon hasznosításának alternatívái:

A nemzeti vagyon alapvető rendeltetése a közfeladat ellátásának biztosítása, hasznosításának célja a kötelező és önként vállalt feladatok hatékony és eredményes ellátása.

A hasznosítás formái:

1. a feladatok ellátásához nem szükséges vagyon elidegenítése

2. a vagyon használatba adása, bérbeadása

3. az önkormányzati vagyontárggyal vállalkozási tevékenység folytatása.

1. Vagyon értékesítése

A rendelkezésre álló szabad vagyon értékesítését forgalmi értékbecsléssel megalapozva, a vagyonrendelet előírásai szerint a nemzeti vagyonról szóló 2011. évi CXCVI. törvény alapján kell lefolytatni. A vagyon értékesítéséből származó bevétel elsősorban fejlesztési kiadások, fejlesztési hitelek törlesztésének fedezetéül szolgál.

2. Bérlet útján történő hasznosítás

A lakások és a nem lakás célú helyiségek, valamint telkek hasznosítása elsősorban bérleti szerződés keretében tehető meg. A bérlet útján nem hasznosított ingatlan esetében törekedni kell arra, hogy minél rövidebb ideig legyen kihasználatlan állapotban, ennek elkerülése érdekében folyamatos pályáztatás szükséges.

3. Vállalkozás folytatásával történő vagyonhasznosítás

Az önkormányzati feladatok ellátásához nélkülözhetetlen vagyonnal vállalkozási tevékenység nem folytatható. Az önkormányzati vállalkozás az alaptevékenységet nem veszélyeztetheti. Az önkormányzat csak olyan gazdálkodó szervezetben vehet részt, amelyben felelőssége nem haladja meg vagyoni hozzájárulásának mértékét.

e) Kiemelt figyelmet kell fordítani a vagyon-nyilvántartás aktualizálására.

f) Az értékesítésre kijelölt ingatlanok hasznosítása érdekében folyamatos hirdetés szükséges.

II./ Hosszútávú vagyongazdálkodási terv:

a)  Alapjául szolgál a középtávú vagyongazdálkodási terv.

b) Az Önkormányzatnál a „vagyon megőrzésének elsődlegessége” elv érvényesül a hosszútávú működési stabilitás biztosítása érdekében.

c) A REGIO-KOM Térségi Kommunális Szolgáltató Társulás beruházásában Jászárokszállás Város területén megvalósuló hulladékudvar, valamint a településen beruházni és ezzel új munkahelyeket teremteni kívánók érdekében a Képviselő-testület a város érdekeit maximálisan szem előtt tartva hozza meg határozatait.

d)  Az önkormányzati tulajdonú építési telkek minél kedvezőbb áron történő értékesítése.

e)  Minden önkormányzati intézmény energia hatékonyságának növelése.

f)   Az önkormányzat szempontjából kedvező pályázati lehetőségek maximális kihasználása.

A Képviselő-testület felkéri a polgármestert, hogy gondoskodjon a vagyongazdálkodási terv szükség szerinti felülvizsgálatáról.

Felelős: polgármester

Határidő: folyamatos.

Erről értesülnek: 1./ Jászárokszállás Város Jegyzője



    2./ Pénzügyi Iroda Helyben

3./ Irattár.
12. napirend: A REGIO-KOM KEOP-1.1.1/2F/09-11-2011-0003 azonosító számú 
pályázata kapcsán önerő megfizetése

Gergely Zoltán polgármester: A REGIO-KOM pályázatot adott be, amelyhez önerő szükséges. Ki fogja azt gazdálkodni, önerő biztosítása a társulás tagönkormányzatai részéről külön költséggel, befizetéssel nem jár.
Petró Géza Pénzügyi és Városfejlesztési Bizottság elnöke: A bizottság tárgyalta és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:

63/2012. (IV. 26.) határozat:

/„A REGIO-KOM Térségi Kommunális Szolgáltató Társulás Jászberényi és Dél-Hevesi kistérsége szilárdhulladék-gazdálkodási rendszerének fejlesztése” nevű és KEOP-1.1.1/2F/09-11-2011-0003 azonosító számú pályázata kapcsán önerő megfizetéséről/

Jászárokszállás Város Képviselő-testülete ezen határozatában rögzíti, hogy „A REGIO-KOM Térségi Kommunális Szolgáltató Társulás Jászberényi és Dél-Hevesi kistérsége szilárdhulladék-gazdálkodási rendszerének fejlesztése” nevű és KEOP-1.1.1/2F/09-11-2011-0003 azonosító számú projekt II. fordulós pályázat összköltségéhez a vállalt önerőt a pályázó REGIO-KOM Térségi Kommunális Szolgáltató Társulás biztosítja, amely önerő biztosítása a társulás tagönkormányzatai részéről külön költséggel, befizetéssel nem jár.

A projekt pénzügyi ütemezését, valamint a pénzügyi források évenkénti megoszlását a mellékletben szereplő összegekkel tekinti elfogadottnak.

Erről értesülnek: 1./ REGIO-KOM Társulás 5100 Jászberény, Lehel vezér tér 18.

 2./ Irattár.
13. napirend: A Polgármesteri Hivatal Alapító Okiratának módosítása
Dr. Gábris Emese jegyző: A Polgármesteri Hivatal alapító okirata a szakfeladatok változása miatt a 2012. márciusi testületi ülésen módosításra került. Időközben a költségvetés és a beszámoló Magyar Államkincstárnak való megküldése során kiderült, hogy a jegyzői hatáskörben megállapított szociális ellátások szakfeladatait a Polgármesteri Hivatalnál kell szerepeltetni, nem az Önkormányzatnál, annak ellenére, hogy a szakfeladatrendben ezek az önkormányzat által megállapított szociális ellátásokként szerepelnek.

Csomor János Oktatási, Sport és Ügyrendi Bizottság elnöke: A bizottság tárgyalta, tudomásul vette és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
64/2012. (IV. 26.) határozat:

/A Polgármesteri Hivatal Alapító Okiratának módosításáról/

Jászárokszállás Város Önkormányzatának Képviselő-testülete Jászárokszállás Város Polgármesteri Hivatalának Alapító Okiratát (továbbiakban: AO) az alábbiak szerint módosítja:

1.) Az AO 9./ pontjában a „Kötelező és egyéb feladatok szakfeladat szerinti bontásban” rész a „8904431 Egyéb közfoglalkoztatás” szakfeladatot követően az alábbi szakfeladatokkal egészül ki:
„8821111
    Aktív korúak ellátása

8821121
Időskorúak járadéka

8821131
Lakásfenntartási támogatás normatív alapon

8821151
Ápolási díj alanyi jogon

8821171
Rendszeres gyermekvédelmi pénzbeli ellátás

8821181
Kiegészítő gyermekvédelmi támogatás

8821191
Óvodáztatási támogatás

8899671
Mozgáskorlátozottak gépjármű-szerzési és -átalakítási támogatása

8822021
Közgyógyellátás

8899351
Otthonteremtési támogatás

8899361
   Gyermektartásdíj megelőlegezése”

2.) A Képviselő-testület megbízza a jegyzőt, hogy az AO egységes szerkezetbe való foglalásáról és a törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek:    1./ Jászárokszállás Város Jegyzője Helyben

   2./ MÁK – a jegyző útján

   3./ Irattár.

14. napirend: Az Önkormányzat szakfeladatai változásának törzskönyvi 

nyilvántartásba való bejegyzése

Dr. Gábris Emese jegyző: Ugyanaz indokolja az előterjesztést, mint a Polgármesteri Hivatal Alapító Okiratának módosítását. Mivel az önkormányzatoknak nincsen alapító okiratuk, így a szakfeladatrend változásának törzskönyvi nyilvántartásba vételéhez képviselő-testületi döntés szükséges.
Csomor János Oktatási, Sport és Ügyrendi Bizottság elnöke: A bizottság is tárgyalta,  tudomásul vette és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
65/2012. (IV. 26.) határozat:

/Jászárokszállás Város Önkormányzata szakfeladatai változásának törzskönyvi nyilvántartásba való bejegyzéséről/

Jászárokszállás Város Önkormányzatának Képviselő-testülete Jászárokszállás Város Önkormányzata (továbbiakban Önkormányzat) esetében a Magyar Államkincstár által vezetett törzskönyvi nyilvántartásban az alábbiakat kéri módosítani:

1.) Az Önkormányzat alaptevékenységi szakfeladatai közül az alábbi szakfeladatokat kéri törölni:

8821111
Aktív korúak ellátása

8821121
Időskorúak járadéka

8821131
Lakásfenntartási támogatás normatív alapon

8821151
Ápolási díj alanyi jogon

8821171
Rendszeres gyermekvédelmi pénzbeli ellátás

8821181
Kiegészítő gyermekvédelmi támogatás

8821191
Óvodáztatási támogatás

8899671
Mozgáskorlátozottak gépjármű-szerzési és -átalakítási támogatása

8822021
Közgyógyellátás

8899351
Otthonteremtési támogatás

8899361
Gyermektartásdíj megelőlegezése

2.) A Képviselő-testület megbízza a jegyzőt, hogy a határozat MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Jászárokszállás Város Jegyzője Helyben

 2./ MÁK – a jegyző útján

 3./ Irattár.

15. napirend: A polgármester felhatalmazása a Heves Megyei Vízmű Zrt-vel és a Tiszamenti Regionális Vízművek Zrt-vel tárgyalások folytatására
Gergely Zoltán polgármester: A felhatalmazás lényege, hogy a víz- és csatornarendszer működtetése kivel történjen meg. 2011.december 30-án az Országgyűlés meghozta a vízügyi törvényt, amiben arról határozott, hogy a víz és csatorna vagyont az önkormányzatok tulajdonában hagyja. Csak olyan szervezet működtetheti a vagyont, amelynek 150 ezer egységnyi működtetési jog van a tulajdonában. Jászárokszálláson ez csak kb. 10 ezer egységre jön ki, ezért a Képviselő-testület 2012. július 01-ig eldöntheti, hogy kire bízza a vagyonának  működtetését. Ezt követően a Minisztérium jelöli ki a működtetőt. Ezt szeretnék megelőzni a választással, természetesen a legjobb kondíciók elérésével. Többek között arra törekedve, hogy a Víziközmű, mint alvállalkozó a működtető cégnek a bedolgozója lehessen. Természetesen a döntés a Képviselő-testületé, annak csak előkészítésével bízzák meg a polgármestert.

Petró Géza Pénzügyi és Városfejlesztési Bizottság elnöke: A bizottság tárgyalta és javasolja a Képviselő-testületnek polgármesteri felhatalmazás megadását a Heves Megyei Vízmű Zrt-vel és a Tiszamenti Regionális Vízművek Zrt-vel tárgyalások folytatására, a határozati javaslatot egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
66/2012. (IV. 26.) határozat:

/A polgármester felhatalmazása a Heves Megyei Vízmű Zrt-vel és a Tiszamenti Regionális Vízművek Zrt-vel tárgyalások folytatására/
Jászárokszállás Város Önkormányzatának Képviselő-testülete a víziközmű-szolgáltatásról szóló 2011. évi CCIX. törvényben foglaltakat és a lehetőségeket figyelembe véve felhatalmazza Gergely Zoltán polgármestert, hogy a Heves Megyei Vízmű Zrt-vel (3300 Eger, Hadnagy u. 2.) és a Tiszamenti Regionális Vízművek Zrt-vel (5000 Szolnok, Kossuth L. út 5.) folytasson tárgyalásokat a víziközmű-szolgáltatás működtetéséről és a tárgyalások eredményéről, a csatlakozás feltételeiről legkésőbb 2012. június 15. napjáig számoljon be a Képviselő-testületnek.

Felelős: polgármester

Határidő: 2012. június 15.
Erről értesülnek: 1./ Gergely Zoltán polgármester

 2./ Irattár.

16. napirend: Folyószámla-hitelkeret megállapításáról
Szabóné Hegedűs Zsuzsanna pénzügyi irodavezető: A 2012. évi költségvetésünk 1.919.960 ezer Ft-os bevétellel és kiadással számol. A 2012. évben megvalósuló pályázataink támogatása utófinanszírozású, valamint a közszolgálati és államigazgatási feladatok folyamatos működése érdekében szükséges a folyószámla-hitelkeretünk 200.000.000,- Ft-ra történő megállapítása. Ez egy biztonsági tartalék, ebben az évben még nem vették igénybe a folyószámlahitelt, de már vannak olyan pályázatok, amiket hamarosan ki kell fizetni. A 200.000.000,- Ft-os folyószámla-hitel végső lejárata: 2012. december 21.
Petró Géza Pénzügyi és Városfejlesztési Bizottság elnöke: A bizottság kihangsúlyozza, hogy nem hitelfelvételről van szó, hanem csak egy hitelkeretről, amely lehetőséget nyújt arra, hogy a likviditást folyamatosan meg tudják őrizni. A bizottság tárgyalta, egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Név szerinti szavazásra bocsátotta a határozati javaslatot. 
Dr. Gábris Emese jegyző: Csomor János?

Csomor János képviselő: igen

Dr. Gábris Emese jegyző: Csőke István?

Csőke István képviselő: igen

Dr. Gábris Emese jegyző: Drapos Béláné?

Drapos Béláné képviselő: igen

Dr. Gábris Emese jegyző: Gergely Béláné?

Gergely Béláné képviselő: igen

Dr. Gábris Emese jegyző: Gergely Zoltán?

Gergely Zoltán polgármester: igen

Dr. Gábris Emese jegyző: Dr. Olajos Gyula?

Dr. Olajos Gyula képviselő: igen

Dr. Gábris Emese jegyző: Petró Géza?

Petró Géza képviselő: igen 
Dr. Gábris Emese jegyző: Szerző Csaba?

Szerző Csaba képviselő: igen

A név szerinti szavazás hitelesített névsora a jegyzőkönyv mellékletét képezi.
Gergely Zoltán polgármester: Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
67/2012. (IV. 26.) határozat:

/ Folyószámla-hitelkeret megállapításáról/

Jászárokszállás Város Önkormányzata 200.000.000 Ft  azaz Kettőszáz-millió forint összegű folyószámlahitel felvételét határozta el az átmeneti likviditási problémák kezelésére.

A hitel végső lejárata:                        2012. december 21.

A Képviselő-testület kötelezettséget vállal arra, hogy a hitel teljes futamideje alatt a hitelt, kamatát és járulékos költségeit a költségvetésébe beépíti.

A Képviselő-testület kötelezettséget vállal arra, hogy az OTP Bank Nyrt. részére más pénzügyi intézménynél vagy a Magyar Államkincstárnál vezetett vagy későbbiekben megnyitásra kerülő valamennyi fizetési számlájára (beleértve a Pénzforgalmi Bankszámlát és az egyéb számlákat), ahol ezt jogszabály nem zárja ki, felhatalmazáson alapuló beszedési megbízást biztosít.

A Képviselő-testület hozzájárul a helyben maradó személyi jövedelemadó, a települési önkormányzatok jövedelemkülönbségének mérséklését szolgáló támogatás, valamint a normatív hozzájárulás és egyéb támogatások (együtt: Központi Támogatás) OTP Bank Nyrt. javára történő engedményezéséhez és tudomásul veszi, hogy az engedményezett bevételeket az OTP Bank Nyrt. a folyószámlahitel szerződésből eredő tartozás törlesztésére fordítja.

A Képviselő-testület megbízást ad az OTP Bank Nyrt. részére, hogy a hitel futamideje alatt, amennyiben az Jászárokszállás Város Önkormányzat Pénzforgalmi Bankszámláján, valamint a központi támogatások elkülönítésére szolgáló alszámláján a folyószámlahitel szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a helyi adók és a gépjárműadó fogadására szolgáló számláiról a szükséges összeget a Pénzforgalmi Bankszámlájára átvezesse.

A Képviselő-testület felhatalmazza a polgármestert és a pénzügyi ellenjegyzőt, hogy a hitelfelvétel ügyében eljárjon és a hitelszerződést az OTP Bank Nyrt.-vel megkösse.
17. napirend: Támogatás megelőlegezési hitel igénybevétele
Szabóné Hegedűs Zsuzsanna pénzügyi irodavezető: A jászárokszállási Dobó utcai Óvoda fejlesztése a minőségi nevelés és a hátrányos helyzetű gyermekek felzárkóztatása érdekében című projektre ÉAOP-4.1.1/A-2-10-2010-0018 azonosító számon benyújtott nyertes pályázat utófinanszírozású, ezért az elnyert 100.000.000 Ft támogatás, valamint a Belügyminisztérium BMÖNAL-266-115846-16 számú támogatási szerződéssel elnyert 12.218.512 Ft támogatás megérkezéséig szükséges támogatás megelőlegezési rövidlejáratú hitel felvétele. A hitel végső lejárata:  2013. április 30. A bizottság még 100.000.000 Ft-ot tárgyalt, de a tegnapi napon voltak itt az OTP Bank képviselői és lehetőséget adtak, hogy a 12.218.512 Ft-tal megemelkedjen a megelőlegezési hitel, ami így 112.218.512 Ft lenne.
Gergely Zoltán polgármester: Ha az elszámolás megtörténik a támogatást a pénzintézet kapja, addig pedig megelőlegezi azt. A szerződésben megfogalmazott kifizetési határidőket tartják a kivitelezőkkel szemben. A műszaki átadás megkezdődött április 11-én, onnantól számított 45 napra kell fizetni a kivitelező részére. Addigra a hitelkeret is remélhetőleg rendelkezésre áll, abból a kifizetést megkezdik, majd a támogatások mielőbbi lehívását is meg tudják kezdeni.
Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Név szerinti szavazásra bocsátotta a határozati javaslatot. 
Dr. Gábris Emese jegyző: Csomor János?

Csomor János képviselő: igen

Dr. Gábris Emese jegyző: Csőke István?

Csőke István képviselő: igen

Dr. Gábris Emese jegyző: Drapos Béláné?

Drapos Béláné képviselő: igen

Dr. Gábris Emese jegyző: Gergely Béláné?

Gergely Béláné képviselő: igen

Dr. Gábris Emese jegyző: Gergely Zoltán?

Gergely Zoltán polgármester: igen

Dr. Gábris Emese jegyző: Dr. Olajos Gyula?

Dr. Olajos Gyula képviselő: igen

Dr. Gábris Emese jegyző: Petró Géza?

Petró Géza képviselő: igen 
Dr. Gábris Emese jegyző: Szerző Csaba?

Szerző Csaba képviselő: igen

A név szerinti szavazás hitelesített névsora a jegyzőkönyv mellékletét képezi.
Gergely Zoltán polgármester: Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
68/2012. (IV. 26.) határozat:

/Támogatás megelőlegezési hitel igénybevételéről/

Jászárokszállás Város Önkormányzata 112.218.512 Ft összegű támogatás megelőlegezési hitel felvételét határozta el az ÉAOP-4.1.1/A-2-10-2010-0018 azonosító számon benyújtott  „A jászárokszállási Dobó utcai Óvoda fejlesztése a minőségi nevelés és a hátrányos helyzetű gyermekek felzárkóztatása érdekében” elnevezésű fejlesztéshez kapcsolódó támogatás megelőlegezésére, valamint a BMÖNAL-266-1158146-16 támogatási szerződéssel elnyert európai uniós fejlesztési pályázat saját forrás kiegészítésére.

A hitel végső lejárata:  2013. április 30.                     

A Képviselő-testület kötelezettséget vállal arra, hogy a hitel teljes futamideje alatt a hitelt, kamatát és járulékos költségeit a költségvetésébe beépíti.

A Képviselő-testület kötelezettséget vállal arra, hogy az OTP Bank Nyrt. részére más pénzügyi intézménynél vagy a Magyar Államkincstárnál vezetett vagy későbbiekben megnyitásra kerülő valamennyi fizetési számlájára (beleértve a Pénzforgalmi Bankszámlát és az egyéb számlákat), ahol ezt jogszabály nem zárja ki, felhatalmazáson alapuló beszedési megbízást biztosít.

A Képviselő-testület hozzájárul az ÉAOP-4.1.1/A-2-10-2010-0018 számú támogatási szerződésből/határozatból eredő 100.000.000 Ft, azaz Százmillió forint összegű vissza nem térítendő támogatás és a BMÖNAL-266-1158146-16 támogatási szerződéssel elnyert európai uniós fejlesztési pályázat saját forrás kiegészítésére 12.218.512 Ft, azaz Tizenkettőmillió-kettőszáztizennyolcezer-ötszáztizenkettő forint vissza nem térítendő támogatás OTP Bank Nyrt. javára történő engedményezéséhez és tudomásul veszi, hogy Jászárokszállás Város Önkormányzat tárgyi fejlesztéshez kapcsolódó elkülönített alszámlájára (számlaszám: 11745121-15409656-10200005 számú számla) érkező engedményezett bevételt az OTP Bank Nyrt. a támogatás megelőlegezési szerződésből eredő tartozás törlesztésére fordítja.

A Képviselő-testület megbízást ad az OTP Bank Nyrt. részére, hogy a hitel futamideje alatt, amennyiben Jászárokszállás Város Önkormányzat tárgyi fejlesztéshez kapcsolódó elkülönített alszámláján, valamint a Pénzforgalmi Bankszámláján a támogatás megelőlegezési hitel szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a helyi adók és a gépjárműadó fogadására szolgáló számláiról a szükséges összeget az elkülönített alszámlájára vagy a Pénzforgalmi Bankszámlájára átvezesse.

A Képviselő-testület felhatalmazza a polgármestert és a pénzügyi ellenjegyzőt, hogy a hitelfelvétel ügyében eljárjon és a hitelszerződést az OTP Bank Nyrt-vel megkösse.

18. napirend: Turóczi Gábor és Turóczi Gáborné lakásvásárlásához nyújtott helyi támogatás
Gergely Zoltán polgármester: Örömét fejezi ki, hogy újra van lakásvásárlási támogatáshoz igénylő. Lakásvásárlás esetén ez egyszeri vissza nem térítendő150.000,- Ft. A Földhivatalnál az elidegenítési tilalom bejegyeztetésre kerül, majd három év után kerül le az ingatlanról, így a város pénze biztonságban tudható.
Pelyvásné dr. Támba Krisztina hatósági irodavezető: A Hatósági Iroda a kérelmet, a csatolt dokumentumokat megvizsgálta, a rendeletben megfogalmazottaknak megfelelőnek tartja. Javasolja a támogatás folyósítását.
Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
69/2012. (IV. 26.) határozat:

/Turóczi Gábor és Turóczi Gáborné lakásvásárlásának helyi támogatásáról/

Jászárokszállás Város Önkormányzatának Képviselő-testülete az első személyi tulajdonú lakás építésének és vásárlásának helyi támogatásáról szóló 2/2005. (II.11.) rendelete alapján, a Polgármesteri Hivatal Hatósági Irodája előzetes vizsgálata és az arra épülő javaslatára figyelemmel Turóczi Gábor (szn: Turóczi Gábor, sz.: Jászberény, 1983.08.18., an.: Nagy Anna) 5143 Jánoshida, Liget u. 42. és Turóczi Gáborné (szn.: Dudás Krisztina, sz.: Jászberény, 1988.04.15., an.: Bobák Margit) 5123 Jászárokszállás, Munkácsy M u. 27. szám alatti lakosokat a Jászárokszállás, Virág Benedek u. 23. szám alatti 2876 hrsz-ú ingatlan megvásárlásához egyszeri 150.000,-Ft, azaz Egyszázötvenezer forint vissza nem térítendő lakásvásárlási támogatásban részesíti.

Kérelmezők hozzájárulásával az Önkormányzat a Képviselő-testület támogatás odaítéléséről szóló határozatának keltétől számított 3 év időtartamra az ingatlan-nyilvántartásba elidegenítési tilalmat jegyeztet be, melyet az Önkormányzat 3 év elteltével töröltet.

Megkeresem a Polgármesteri Hivatal Pénzügyi Irodáját, hogy kérelmezők részére az OTP Bank Nyrt. jászárokszállási fiókja részére (5123 Jászárokszállás, Rákóczi u. 4-6.) a 11745121-55555555 számú számlájára a 150.000,-Ft-ot, azaz Egyszázötvenezer forintot átutalni szíveskedjenek.

Megkeresem az OTP Bank Nyrt. jászárokszállási fiókját (5123 Jászárokszállás, Rákóczi u. 4-6.), hogy Turóczi Gábor 5143 Jánoshida, Liget u. 42. és Turóczi Gáborné 5123 Jászárokszállás, Munkácsy M. u. 27. szám alatti lakosok részére 150.000,-Ft, azaz Egyszázötvenezer forint vissza nem térítendő önkormányzati támogatást a Jászárokszállás, Virág Benedek u. 23. szám alatti 2876 hrsz-ú családi lakóház vásárlásához folyósítsa az ingatlan adásvételi szerződésében megjelölt, AXA Banknál vezetett 17000019-12634244 számlaszámra.

Felelős: Hatósági Iroda, Pénzügyi Iroda

Határidő: folyamatos

Erről értesülnek:    1./ Turóczi Gábor és Turóczi Gáborné 

                                     5123 Jászárokszállás, Munkácsy M. u. 27.

       2./  Körzeti Földhivatal 5100 Jászberény, Ady Endre u. 34.

                                    /kérelmezők útján/

                               3./ OTP Bank Nyrt.

                                    5123 Jászárokszállás, Rákóczi u. 4-6.

       4./  Polgármesteri Hivatal Pénzügyi Iroda, H. 

       5./  Polgármesteri Hivatal Hatósági Iroda, H.

       6./  Irattár 

19. napirend: Dobó úti óvoda épület felújítás költségeiről és a 204/2010. (IX.14.) határozat módosításáról
Bakainé Magyari Melinda műszaki irodavezető: Az Észak-Alföldi Regionális Fejlesztési Tanács pályázatot hirdetett a régió települési önkormányzatai számára. Jászárokszállás Város Önkormányzata pályázatának célja a Dobó úti, használaton kívüli óvoda épület felújítása. Az Önkormányzat a pályázat benyújtásáról a 204/2010. (IX.14.) határozatában döntött, melyben saját forrásként 29.939.749,-Ft-ot biztosított költségvetéséből. Az Önkormányzat a pályázatot határidőre benyújtotta és azt a VÁTI Nonprofit Kft. 100.000.000,-Ft támogatásban részesítette. A beruházás jelenleg folyamatban van, amelynek költségeit az alábbi felsorolás tartalmazza. Pályázattal támogatott költség összesen: 127.313.405 Ft. Pályázattal nem támogatott költség összesen 25.771.865 Ft. A fejlesztés költsége mindösszesen: 152.771.865 Ft. 
A pályázaton elnyert támogatás 65 %-os,  100.000.000  Ft. EU Önerő Alap támogatás 8 %-os,  ez 12.218.512 Ft. Saját forrás 27 %-os,  ez 40.553.353 Ft. Források összessége 152.771.865 Ft.
Mindezeket figyelembe véve kéri a Képviselő-testületet, hogy a fejlesztés megvalósításához a város költségvetésének terhére 40.553.353 Ft-ot saját forrásként biztosítsa.
Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
70/2012. (IV. 26.) határozat:

/A Dobó úti óvoda épület felújítás költségeiről és a 204/2010. (IX.14.) határozat módosításáról/

Jászárokszállás Város Önkormányzatának Képviselő-testülete a 204/2010. (IX.14.) határozatát az alábbiak szerint módosítja:

Jászárokszállás Város Önkormányzata pályázatot nyújtott be az Észak-Alföldi Regionális Fejlesztési Tanács pályázati felhívására Észak-alföldi Operatív Program keretében a közoktatási intézmények szervezeti keretei között működő óvodai feladat ellátási helyek infrastruktúrájának felújítására  (ÉAOP-2010-4.1.1/A/2).

Jászárokszállás Város Önkormányzata pályázatának célja a Dobó úti, használaton kívüli óvoda épület felújítása. Az Önkormányzat a pályázatot határidőre benyújtotta és azt a VÁTI Nonprofit Kft. 100.000.000 Ft támogatásban részesítette.

Pályázattal támogatott költség: 

· felújítás építési költsége           
122.388.405 Ft

· megvalósíthatósági tanulmány        
       812.500 Ft

· projekt menedzsment                    
    2.212.500 Ft

· közbeszerzés                                 
    1.000.000 Ft

· könyvvizsgálói díj

          
       400.000 Ft

· kommunikáció

                  500.000 Ft

Összesen:



           127.313.405 Ft

Pályázattal nem támogatott költség:   

· pályázat készítés

       
    2.787.500 Ft

· lift tervezés (engedélyes + kiviteli)            93.750 Ft

· épület engedélyes tervkészítés
    1.200.000 Ft

· épület kiviteli terv készítés

    3.500.000 Ft

· akadálymentes tervezés

         70.000 Ft

· műszaki ellenőrzés


    1.451.610 Ft

· parkoló tervezés


       355.600 Ft

· parkoló kialakítás, bútor beszerzés
   16.000.000 Ft (költségvetési rendelet szerint)

Összesen:




   25.458.460 Ft

A fejlesztés költsége mindösszesen: 152.771.865 Ft

Az Önkormányzat a 152.771.865 Ft-tal előirányzott fejlesztés megvalósulási költségéhez 40.553.353 Ft-ot, azaz Negyvenmillió-ötszázötvenháromezer-háromszázötvenhárom forintot saját forrásként a város költségvetésében biztosít a következők szerint:

Források:

- A pályázaton elnyert támogatás (ÉAOP):              65 %                                  100.000.000  Ft

- EU Önerő Alap támogatás:



 8 %

 
         12.218.512 Ft

- Saját forrás:                                                            27 %                                     40.553.353 Ft

Források összesen:                                                100%                                  152.771.865 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 40.553.353 Ft önerőt.

Határidő: folyamatos

Felelős: polgármester

Erről értesül:  1./ Polgármester Helyben



2./ Polgármesteri Hivatal Pénzügyi Irodája H.



3./ Polgármesteri Hivatal Műszaki Irodája H.

4./ Irattár

20. napirend: A Városi Sporttelep (Sportpálya) felújítási költségeiről és az 57/2011. (III.31.) határozat módosításáról
Bakainé Magyari Melinda műszaki irodavezető: A Belügyminisztérium pályázatot hirdetett az önkormányzati feladatellátást szolgáló fejlesztésekhez kapcsolódó központosított előirányzatból származó támogatás igénybevételére. Az Önkormányzat a pályázat benyújtásáról az 57/2011 határozatában döntött, melyben saját forrásként 7.082.269,- Ft-ot biztosított költségvetéséből. A beruházás megvalósítása érdekében az önkormányzat 2012. március 6-án hirdetmény közzététele nélküli tárgyalásos közbeszerzési eljárást írt ki. A közbeszerzési kiírás nyertesének ajánlata alapján a felújítás költsége mindösszesen 31.645.229 Ft. Sajnos a pályázaton elnyert támogatás 53 % -os, azaz 18.000.000 Ft. Így Saját forrásként 15.896.284 Ft szükséges. Mindezeket figyelembe véve kérte a fejlesztés megvalósításához szükséges pénzügyi forrást a város 2012. évi költségvetésének terhére biztosítani.
Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
71/2012. (IV. 26.) határozat:

/A Városi Sporttelep (Sportpálya) felújítási költségeiről és az 57/2011. (III.31.) határozat módosításáról/

Jászárokszállás Város Önkormányzatának Képviselő-testülete az 57/2011. (III.31.) határozatát az alábbiak szerint módosítja:

A Belügyminisztérium a 7/2011. (III.09.) BM rendelet alapján pályázatot hirdetett az önkormányzati feladatellátást szolgáló fejlesztésekhez kapcsolódó központosított előirányzatból származó támogatás igénybevételére. 

Jászárokszállás Város Önkormányzata a pályázatot határidőre benyújtotta és a Belügyminisztérium azt 18.000.000,-Ft vissza nem térítendő támogatásban részesítette. A pályázat célja a 4533 hrsz-ú, természetben Jászárokszállás, Széchenyi u. 99. szám alatt található Városi Sporttelep (Sportpálya) felújítása. A tervezett beruházás magában foglalja a főépület felújítását. 

A beruházás megvalósítása érdekében az önkormányzat 2012. március 6-án hirdetmény közzététele nélküli tárgyalásos közbeszerzési eljárást írt ki. Az eljárás részleteit a mellékelt összegezés tartalmazza. A közbeszerzési kiírás nyertese a Vento Építőipari és Szolgáltató Kft (2120 Dunakeszi, Fóti út 45.).

A nyertes ajánlat alapján a felújítás költsége mindösszesen: 31.645.229 Ft

Pályázattal támogatott költségek:  

Építőmesteri munkák

22.137.662 Ft

Épületvillamossági munkák     1.688.057 Ft

Épületgépészeti munkák 
  7.819.510 Ft

Összesen:


31.645.229 Ft

Az összköltség tartalmazza az önkormányzat által – a támogatási szerződés előírása szerint - közfoglalkoztatottakra fordítandó 900.000 Ft-ot is. 

Pályázattal nem támogatott költségek:

- Parkoló kialakítása                       1.236.555 Ft



- Tervezés



252.500 Ft

- Tervezői művezetés


114.300 Ft

- Közbeszerzés


381.000 Ft

- Műszaki ellenőrzés


266.700 Ft

Összesen:


         2.251.055 Ft

A fejlesztés költsége mindösszesen: 33.896.284 Ft.

Az Önkormányzat a 33.896.284 Ft-tal előirányzott fejlesztés megvalósulási költségéhez 15.896.284 Ft-ot, azaz Tizenötmillió-nyolcszázkilencvenhatezer-kettőszáznyolcvannégy forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:                       53 %                                    18.000.000 Ft

- Saját forrás                                                              47 %                                    15.896.284 Ft 

Források összesen:                                                                                              33.896.284 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 15.896.284 Ft önerőt.

Határidő: folyamatos

Felelős: polgármester

Erről értesül:  1./ Polgármester Helyben



2./ Polgármesteri Hivatal Pénzügyi Irodája H.



3./ Polgármesteri Hivatal Műszaki Irodája H.

                        4./ Irattár

.
21. napirend: Dobó úti óvoda parkoló építési eljárás lezárása, kivitelező kiválasztása
Bakainé Magyari Melinda műszaki irodavezető: Az Önkormányzat, mint ajánlatkérő a 3  ajánlattevő részére megküldte az Önkormányzat tulajdonában álló Jászárokszállás, Gárdonyi Géza u., Gyóni és Dobó u. közötti szakaszán 11 férőhelyes parkoló építése tárgyában az ajánlati felhívást és az ajánlati dokumentációt. Ajánlattevők közül a  Szoltisz Kft. Szolnokról nettó  5.628.924.- Ft-ot, a Lisznyai Kft. Túrkevéről nettó 5.870.854.- Ft-ot, a Bolax Kft. Szolnokról nettó 5.984.538.- Ft-ot ajánlott. Összevetették a tételeket, levonták belőle az Önkormányzat által biztosított térköveket, szegélyt, fákat. Így a módosult nettó ajánlati ár a  Szoltisz Kft. esetében 5 252 113 Ft-ra, a Lisznyai Kft. esetében 5 547 880 Ft-ra, a Bolax Kft. által pedig 5 646 022 Ft-ra változott. A parkoló építési munkálatainak tervezői becsült költsége 5.282.020.-Ft + ÁFA, bruttó 6.708.165.-Ft. Így a Szoltisz Kft. ajánlata a legkedvezőbb. 

Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta a határozati javaslatot, a Képviselő-testületnek elfogadásra javasolja a Szoltisz Kft. nyertesként való kihirdetésével.
Gergely Zoltán polgármester: Elmondta, hogy jogerős építési engedély még nincs erre a parkolóra, de bármikor megérkezhet. A parkolónak augusztusra kész kell lennie, hogy az óvoda a használatbavételi engedélyt megkapja. 

Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
72/2012. (IV. 26.) határozat:

/A „Jászárokszállás, Gárdonyi Géza u., Gyóni és Dobó u. közötti szakaszán 11 férőhelyes parkoló építése” tárgyában a beérkezett ajánlatok értékelésének jóváhagyásáról és az eljárás lezárásáról született döntésről /

Jászárokszállás Város Önkormányzatának Képviselő-testülete a „Jászárokszállás, Gárdonyi Géza u., Gyóni és Dobó u. közötti szakaszán 11 férőhelyes parkoló építése” építőipari munkáinak elvégzésére nyertes kivitelezőnek a Szoltisz Kft-t (5000 Szolnok, Dózsa Gy. u. 5.) hirdeti ki. A megrendelt munka ellenértéke 5.252.113,-Ft + ÁFA = 6.670.184,-Ft, azaz bruttó Hatmillió-hatszázhetvenezer-száznyolcvannégy forint, egyben felhatalmazza a polgármestert a nyertes ajánlattevővel kötendő szerződés aláírására.

Határidő: 
azonnal

Felelős: 
Polgármester, Műszaki Iroda

Erről értesülnek: 
1./ Műszaki Iroda




2./ Pénzügyi Iroda

  
3./ Irattár.

21. napirend: „C” épület – tűzoltó őrszoba épület megerősítése tárgyában eljárás lezárása, kivitelező kiválasztása
Bakainé Magyari Melinda műszaki irodavezető: Hasonló módon itt is meghívásos eljárást folytattak le, helyi vállalkozókat kerestek meg. Az ajánlati felhívásban meghatározott ajánlattételi határidő lejártáig 2 ajánlattevő nyújtotta be az ajánlatát. Baranyi László ajánlati nettó ára 2.671.259.- Ft, Varga Károlyé nettó 4.209.826.- Ft. A bontást követően az ajánlatkérő a kizáró okokra és alkalmasságra vonatkozó dokumentumokat megvizsgálta, az ajánlattevők a hiánypótlásra benyújtották. A megküldött műszaki dokumentáción túl az ajánlatkérő kérte, hogy a belső padlóburkolatokkal, illetve az ablakok cseréjével is számoljon az ajánlatadó, ezen tételek külön kerültek feltüntetésre. A költségvetéseket összességében megvizsgálva, levonva a kibontott ablakok visszahelyezésének költségét, műanyag ablakok beépítésével és parketta burkolat lefektetésével számolva, az alábbi ajánlati árak alakultak ki. Baranyi László ajánlati nettó ára 2.779.995.-Ft, Varga Károlyé nettó 3.958.225.-Ft. A felújítási munkálatok tervezői becsült költsége: 3.772.843.- Ft + ÁFA. Ennek tekintetében kérte Baranyi László ajánlatának elfogadását.

Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta a határozati javaslatot, a Képviselő-testületnek elfogadásra javasolja Baranyi László nyertesként való kihirdetésével.
Gergely Zoltán polgármester: Elmondta, hogy a belső festői munkálatokat az Önkormányzat dolgozója fogja elvégezni. Kérdés, vélemény nem volt. 

Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
73/2012. (IV. 26.) határozat:

/A Jászárokszállás, Árpád tér 1., 1 hrsz. telken lévő  „C” – Tűzoltóság – épületben keletkezett károsodások kapcsán az épület ideiglenes megtámasztása melletti megerősítése tárgyában a beérkezett ajánlatok értékelésének jóváhagyásáról és az eljárás lezárásáról született döntésről /

Jászárokszállás Város Önkormányzatának Képviselő-testülete „A Jászárokszállás, Árpád tér 1., 1 hrsz. telken lévő  „C” – Tűzoltóság – épületben keletkezett károsodások kapcsán az épület ideiglenes megtámasztása melletti megerősítése” építőipari munkáinak elvégzésére nyertes kivitelezőnek Baranyi László (5123 Jászárokszállás, Boros Alajos u. 31) egyéni vállalkozót hirdeti ki. A megrendelt munka ellenértéke 2.779.995,-Ft + ÁFA = 3.530.594,-Ft, azaz bruttó Hárommillió-ötszázharmincezer-ötszázkilencvennégy forint, egyben felhatalmazza a polgármestert a nyertes ajánlattevővel kötendő szerződés aláírására.

Határidő: 
azonnal

Felelős: 
Polgármester, Műszaki Iroda

Erről értesülnek: 
1./ Műszaki Iroda




2./ Pénzügyi Iroda

  
3./ Irattár.

23. napirend: Az Önkormányzat tulajdonában lévő ingatlanok kijelölése eladásra
Bakainé Magyari Melinda műszaki irodavezető: Jászárokszállás Város Önkormányzata ajándékba kapta az Alkotmány utca 20. szám alatti lakóház, udvar, gazdasági épület megnevezésű, 796 m2 nagyságú ingatlant. A Thiel Bernát utca 18. szám alatti beépítetlen terület, melynek nagysága 1.007 m2 szintén az Önkormányzat tulajdona. Kérte a Képviselő-testületet, hogy a fenti ingatlanokat jelölje ki eladásra és hatalmazza fel a polgármestert, hogy gondoskodjon a helyben szokásos módon és helyeken történő hirdetésről.

Gergely Zoltán polgármester: Azzal módosítja a határozati javaslatot, hogy a Thiel Bernát utca 18. szám esetében az ingatlant a szükség szerinti felértékeltetés után a helyben szokásos módon és helyen hirdessék meg, míg az Alkotmány u. 20. szám alatti, ingatlant elsősorban fiatal házaspár részére, kedvezményes áron, csak a felmerült költségek megtérítése fejében értékesítsék.
Gergely Béláné képviselő: Kérdezte, hogy ha ugyanolyan feltételek mellett több jelentkező lesz, akkor mi alapján lesz döntés. Kéri ennek pontos kidolgozását.

Gergely Zoltán polgármester: Felkérte a Hatósági és Műszaki Irodát a döntési feltételek pontos kidolgozására.

Petró Géza Pénzügyi és Városfejlesztési Bizottság elnöke: A bizottság tárgyalta, a módosításokkal együtt egyhangúan elfogadta a határozati javaslatot, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a Thiel Bernát utca 18. sz. ingatlan felértékeltetés utáni meghirdetésével kapcsolatos határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
74/2012. (IV. 26.) határozat:

/Jászárokszállás Város Önkormányzata tulajdonában lévő 1655/99 hrsz-ú ingatlan kijelölése eladásra/

Jászárokszállás Város Önkormányzatának Képviselő-testülete eladásra kijelöli az alábbi ingatlant:

       Hely/hrsz.                                    ingatlan művelési ága                 ingatlan területe(m2)

1. Thiel Bernát utca 18., 1655/99
    beépítetlen terület


   1.007 m2

A Képviselő-testület megbízza a polgármestert az ingatlan szükség szerinti felértékeltetésével, továbbá hozzájárulását adja a helyben szokásos módon és helyen történő meghirdetéséhez.

Felelős: Gergely Zoltán polgármester

Határidő: folyamatos

Erről értesül: 1./ Műszaki Iroda Helyben


          2./ Irattár.

Gergely Zoltán polgármester: Szavazásra bocsátotta az Alkotmány u. 20. szám alatti ingatlan elsősorban fiatal házaspár részére, kedvezményes áron, csak a felmerült költségek megtérítése fejében történő értékesítésével kapcsolatos határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
75/2012. (IV. 26.) határozat:

/Jászárokszállás Város Önkormányzata tulajdonábanlévő 3156 hrsz-ú ingatlan kijelölése eladásra/

Jászárokszállás Város Önkormányzatának Képviselő-testülete eladásra kijelöli az alábbi ingatlant:

       Hely/hrsz.                                    ingatlan művelési ága                 ingatlan területe (m2)

1. Alkotmány u. 20., 3156  
       lakóház, udvar, gazdasági épület

       796 m2

A Képviselő-testület az ingatlant elsősorban fiatal házaspár részére, kedvezményes áron, csak a felmerült költségek megtérítése fejében kívánja értékesíteni. Az értékesítés feltételrendszerének kidolgozásával megbízza a Műszaki és a Hatósági Iroda vezetőit, valamint megbízza a polgármestert az ingatlan szükség szerinti felértékeltetésével, továbbá hozzájárulását adja a helyben szokásos módon és helyen történő meghirdetéséhez.


Felelős: polgármester, Műszaki Iroda vezetője, Hatósági Iroda vezetője

Határidő: folyamatos

Erről értesül: 1./ Műszaki Iroda vezetője Helyben


          2./ Hatósági Iroda vezetője Helyben


          3./ Irattár.
25. napirend: A Jászsági Többcélú Társulás Társulási Megállapodásának módosítása
Dr. Gábris Emese jegyző: A Jászsági Többcélú Társulás a 2012. március 27-én tartott ülésén a 23/2012. (III.27.) határozatával módosította a Társulási Megállapodást. Itt főként egy törvényváltozást vezettek át, illetve szakfeladatokat módosítottak. A Társulási Megállapodás módosítását minden tagönkormányzatnak 2012. április 30-ig el kell fogadnia minősített többséggel. A bizottságok által nem tárgyalt, mert a bizottsági ülés után érkezett.

Gergely Zoltán polgármester: A törvényi változások átvezetése az ok, hogy ezt tárgyalni kell. Anyagi vonzata nincs. 
Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
76/2012. (IV. 26.) határozat:

/A Jászsági Többcélú Társulás módosításokkal egységes szerkezetbe foglalt Társulási Megállapodásának elfogadásáról/

Jászárokszállás Város Önkormányzatának Képviselő-testülete a Jászsági Többcélú Társulás Társulási Megállapodásának módosítását és a módosításokkal egységes szerkezetbe foglalt Társulási Megállapodást a Társulás 2012. március 27. napján hozott 23/2012. (III.27.) határozatával jóváhagyott tartalommal elfogadja és jóváhagyja.

A Képviselő-testület felhatalmazza a Polgármestert a Társulási Megállapodás aláírására.

Határidő: 2012. április 30.

Felelős: polgármester.

Erről értesülnek: 1./ Jászsági Többcélú Társulás Titkársága 5100 Jászberény, Szabadság tér 16. (2 példányban)

  2./ Irattár.
26. napirend: A DFG gimnáziumi osztályába a 2012/2013. tanévben 1. évfolyamra beiratkozott tanulók részére laptop biztosítása
Gergely Zoltán polgármester: A Deák Ferenc Gimnázium gimnáziumi osztályába a 2012/2013. tanévben 1. évfolyamra beiratkozott tanulók részére laptopot szeretnének térítés nélküli használatra biztosítani. A Gimnázium tulajdonát képezné a laptop és 4 év után maradványértéken a diák megvásárolhatná.
Majkutné Tóth Emma DFG igazgató: A Gimnázium a szakközépiskolásoknak a szakképzési alapból állja a laptopokat, de sajnos a gimnáziumi osztálynak ezt már nem tudja fölvállalni. Nagyon szeretnék, ha mindkét osztály megkapná a lehetőséget. Ezzel lehetőséget, támogatást adnának azoknak a diákoknak, akik emiatt esetlegesen háttérbe szorulnának, illetve lehetőséget ad arra, hogy az oktatást kibővítsék internetalapúra. A beiskolázások terén is növeli a gyerekek jelentkezésének számát a gimnáziumba, szeretnék megtartani ezzel is a helyi gyerekeket.
Petró Géza Pénzügyi és Városfejlesztési Bizottság elnöke: A bizottság tárgyalta, egyhangúan elfogadta, a Képviselő-testületnek elfogadásra javasolja a határozati javaslatot.
Csomor János képviselő: Elmondta, hogy az előző évek sikeres pályázatának köszönhetően az általános iskola valamennyi tantermét felszerelték interaktív táblákkal. Két oktatástechnikai termet felszereltek számítógépekkel. Valóban igaz, hogy az oktatás az informatika irányába is halad, ezért mindenképpen támogatásra javasolja.
Szerző Csaba képviselő: Csatlakozva az előtte szólokhoz, támogatja a javaslatot.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
77/2012. (IV. 26.) határozat:

/A Deák Ferenc Gimnázium, Közgazdasági és Informatikai Szakközépiskola gimnáziumi osztályába a 2012/2013. tanévben 1. évfolyamra beiratkozott tanulók részére laptop biztosításáról /

Jászárokszállás Város Önkormányzatának Képviselő-testülete a Deák Ferenc Gimnázium, Közgazdasági és Informatikai Szakközépiskola gimnáziumi osztályába a 2012/2013. tanévben 1. évfolyamra beiratkozott tanulók részére 1-1 db laptopot vásárol az alábbi feltételekkel:

1. Minden laptop a Deák Ferenc Gimnázium, Közgazdasági és Informatikai Szakközépiskola tulajdonát képezi.

2. A laptopokat a 2012/2013. tanévben 1. évfolyamra beiratkozott gimnáziumi és szakközépiskolai tanulók az oktatási intézményben folytatott tanulmányaik idejére  használatba kapják.

3. A 4. osztály befejezése után a tanulók a használatukba adott laptopot kedvezményes áron megvásárolhatják.

4. A laptopok használatának részletes feltételeit, a felelősségi kérdéseket a gyermekek törvényes képviselőivel kötött szerződéseknek kell tartalmazniuk.

5. A szakközépiskolai osztályba a 2012/2013. tanévre 1. évfolyamra beiratkozott tanulók laptopjait az oktatási intézmény vásárolja meg a szakképzési alap terhére.

Felelős: Gergely Zoltán polgármester, Majkutné Tóth Emma igazgató.

Határidő: folyamatos.

Erről értesülnek: 1./ Deák Ferenc Gimnázium, Közgazdasági és Informatikai Szakközépiskola 

         5123 Jászárokszállás, Deák F. u. 59.



    2./ Pénzügyi Iroda Helyben

    3./ Irattár.
27. napirend: A polgármester albérleti szerződés jóváhagyásával kapcsolatos beszámolójának elfogadása
Gergely Zoltán polgármester: Az Árpád tér 1. szám alatti, 162,4 m2 nagyságú üzlethelyiségre vonatkozó, a Kevaimpex Kft. és a Krol-Ker Kft. közötti albérleti szerződéshez, az üzlethelyiség albérletbe adásához kéri a határozati javaslat elfogadását. Egy eddig még meg nem tapasztalt módon egy bérlet albérletbe adásához járulnának hozzá. Előző testületi ülésen egy helyi rendelet módosításával ennek jogi kereteit megalkották. A szerződés megkötésre került, erről beszámolási kötelezettsége van a polgármesternek, aminek ez úton tett eleget.
Petró Géza Pénzügyi és Városfejlesztési Bizottság elnöke: A bizottság egyhangúan elfogadta, a Képviselő-testületnek elfogadásra javasolja a határozati javaslatot
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület 8 igen szavazattal, ellenszavazat és tartózkodás nélkül elfogadta és megalkotta az alábbi határozatot:
78/2012. (IV. 26.) határozat:

/A polgármester albérleti szerződés jóváhagyásával kapcsolatos beszámolójának elfogadásáról/

Jászárokszállás Város Önkormányzatának Képviselő-testülete Gergely Zoltán polgármester beszámolóját az 5123 Jászárokszállás, Árpád tér 1. szám alatti, 162,4 m2 nagyságú üzlethelyiségre vonatkozó, a Kevaimpex Kft. és a Krol-Ker Kft. közötti, a határozat mellékletét képező albérleti szerződés jóváhagyásáról, az üzlethelyiség albérletbe adásához való hozzájárulásról elfogadja.

Határidő: értelemszerűen

Felelős: Gergely Zoltán polgármester

Erről értesülnek: 1./ Víziközmű



    2./ Irattár.

Gergely Zoltán polgármester: Megállapítja, hogy a napirendi pontok végére értek. Megköszöni a részvételt és bezárja az ülést. 
Jegyzőkönyv lezárva: 2012. április 26.  18 óra  10 perckor.
Kmf.

     Gergely Zoltán 





              Dr. Gábris Emese 

       polgármester        

